Document ID: 32014D0943

TARYBOS ĮGYVENDINIMO SPRENDIMAS
2014 m. gruodžio 19 d.
dėl Bendros pertvarkymo valdybos pirmininko, pirmininko pavaduotojo ir kitų etatinių narių skyrimo
(2014/943/ES)
EUROPOS SĄJUNGOS TARYBA,
atsižvelgdama į Sutartį dėl Europos Sąjungos veikimo,
atsižvelgdama į 2014 m. liepos 15 d. Europos Parlamento ir Tarybos reglamentą (ES) Nr. 806/2014, kuriuo nustatomos kredito įstaigų ir tam tikrų investicinių įmonių pertvarkymo vienodos taisyklės ir vienoda procedūra, kiek tai susiję su bendru pertvarkymo mechanizmu ir Bendru pertvarkymo fondu, ir iš dalies keičiamas Reglamentas (ES) Nr. 1093/2010 (1), ypač į jo 56 straipsnio 6 dalį,
atsižvelgdama į Europos Komisijos pasiūlymą,
kadangi:
(1)
Reglamentas (ES) Nr. 806/2014 įsigaliojo 2014 m. rugpjūčio 19 d.;
(2)
siekiant užtikrinti greitą ir veiksmingą sprendimų priėmimo procesą atliekant pertvarkymą, Reglamento (ES) Nr. 806/2014 42 straipsnio 1 dalimi įsteigta Bendra pertvarkymo valdyba (toliau - Valdyba) turi būti speciali Sąjungos agentūra, turinti tam tikrą jos užduotis atitinkančią struktūrą;
(3)
formuojant Valdybos sudėtį turėtų būti užtikrinta, kad vykdant pertvarkymo procedūras būtų tinkamai atsižvelgiama į visus aktualius susijusius interesus. Atsižvelgiant į Valdybos užduotis, reikėtų paskirti Valdybos pirmininką, pirmininko pavaduotoją ir keturis kitus etatinius narius;
(4)
remiantis Reglamento (ES) Nr. 806/2014 56 straipsnio 7 dalimi, pirmo Valdybos pirmininko, paskirto įsigaliojus tam reglamentui, kadencija yra treji metai; jis gali būti paskirtas dar vienai penkerių metų kadencijai. Remiantis Reglamento (ES) Nr. 806/2014 56 straipsnio 5 dalimi, Valdybos pirmininko pavaduotojo ir keturių kitų etatinių narių kadencija yra penkeri metai;
(5)
pagal Reglamento (ES) Nr. 806/2014 56 straipsnio 6 dalį Komisija 2014 m. lapkričio 19 d. Europos Parlamentui pateikė galutinį kandidatų eiti Valdybos pirmininko, pirmininko pavaduotojo ir keturių kitų etatinių narių pareigas sąrašą. 2014 m. gruodžio 5 d. Komisija pateikė Europos Parlamentui pasiūlymą dėl Valdybos pirmininko, pirmininko pavaduotojo ir keturių kitų etatinių narių skyrimo. 2014 m. gruodžio 16 d. Europos Parlamentas patvirtino šį pasiūlymą,
PRIĖMĖ ŠĮ SPRENDIMĄ:
1 straipsnis
1. Bendros pertvarkymo valdybos etatiniu nariu trejų metų kadencijai nuo šio sprendimo įsigaliojimo skiriamas šis asmuo:
Elke KÖNIG, pirmininkė.
2. Bendros pertvarkymo valdybos etatiniais nariais penkerių metų kadencijai nuo šio sprendimo įsigaliojimo skiriami šie asmenys:
-
Timo LÖYTTYNIEMI, pirmininko pavaduotojas,
-
Mauro GRANDE, Strategijos ir koordinavimo direktorius,
-
Antonio CARRASCOSA, Pertvarkymo planavimo direktorius,
-
Joanne KELLERMANN, Pertvarkymo planavimo direktorė,
-
Dominique LABOUREIX, Pertvarkymo planavimo direktorius.
2 straipsnis
Šis sprendimas įsigalioja jo paskelbimo Europos Sąjungos oficialiajame leidinyje dieną.
Priimta Briuselyje 2014 m. gruodžio 19 d.

Labels: 2
15